Отчетен доклад на НЧ”Просвета 1937”с.Плетена за 2023

Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията.

 В своето вече 86-годишно съществуване Народно читалище „Просвета 1937”, с. Плетена се е превърнало в основна клетка на културата със свое място и роля в живота на местната общност. През последните години – години на бързо развитие на обществото, най-вече в технологично отношение, читалището в с. Плетена вече е не само традиционната културно-просветна организация за най-широк кръг от населението, но и институция, която отговаря на съвременните изисквания за бърз достъп до информация, за предоставяне по иновативен начин възможности за развитие творческия потенциал на населението. Особено внимание се обръща на взаимовръзката между поколенията, най-вече с оглед задоволяване потребностите на младите хора. Дейността на плетенскато читалище е винаги свързана с променящите се социално-икономически условия в общността, изменящите се ценности и потребности на хората. Управляващ орган на читалището е читалищното настоятелство, което се състои от седем члена, с председател Цветомир Каменов Дренков. В читалището през изминалата 2023 г. работиха двама щатни служители : - административен секретар Антоанета Данаилова Бекташева и библиотекар Десислава Кьойбашиева

 ДЕЙНОСТИ:

 Библиотечна и информационна дейност Една от основните дейности на читалището е библиотечната дейност. Основна ѝ цел е привличане на читатели от най- ранна детска възраст.Към читалището функционират два отдела на библиотеката - за деца и за възрастни.Читалищната библиотека е една от най-работещите и инициативни библиотеки в Общината. За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните – от липса на време. Но всъщност основната причина за намаляване броя на читателите е липса на навици за четене. Именно за това, библиотеката реализира различни инициативи, насочени към най-малките – децата от Детска градина „Червената шапчица”, с.Плетена с цел възпитаване на любов към книгата и четенето. През годината се провеждаха чествания на дати от местния и националния календар, срещи с местни дейци на и културата, и разбира се – подреждане на кътове и витрини като утвърден начин за популяризиране на творчеството на авторите или събитията..

 БИБЛИОТЕЧНА ДЕЙНОСТ:

Библиотечния фонд наброява 8271 библиотечни материала. /към 31.12.2023 г./

 Новорегистрирани читатели – 20.

 Посещения – 3742.

 Раздадени книги 2412.

Набавени – 898 като 84 броя от МК и 814 от дарения.

Художествено - творческа дейност

 В НЧ „Просвета 1937” функционират следните самодейни колективи и групи за любителско художествено творчество: - народни танци деца -14бр. с ръководител Десислава Кьойбашиева–- състав за народни танци сдеца над 18 години– 15 самодейци с худ. ръководители Десислава Кьойбашиева ЖФГ за автентичен фолклор с Ръководител Антоанета Бекташева 17 жени от 30 до 65 години Тази група участва в фестивали в Република Турция,РСМакедония на Межденароден фестивал „Малешево пее и танцува и др.

 Всички те налагат своето активно присъствие и дават приноса си за разгръщане на широк спектър от разнообразни културни инициативи в селото и извън него.

Културно – масови мероприятия:

Читалището организира традиционни празници и чествания, свързани с местния и националния календар. Работи съвместно с Основното училище „Св.Св. Кирил и Методий”, ОДЗ „Червената шапчица”, Пенсионерския клуб „Златна есен”, Кметство – Плетена и Община - Сатовча, като се провеждат съвместни инициативи за децата и възрастните. Самодейците от читалищните състави бяха основни участници в провеждането на културните изяви и събития. Бяха осъществени пътувания през изминалата година . Подреждаха кътове и витрини по различни поводи, чествания и юбилейни годишнини. Проведени са 33 културно-масови мероприятия, традиционни празници и обичаи. Поради недостига на средства в читалището от години не се плащат хонорари за ръководители на състави. Секретарят, библиотекарят и председателят ръководят по-голяма част от групите и съставите целогодишно и отговарят за подготовката и представянето на всички самодейни колективи... Счетоводството на читалището през 2023г. Се води от Александра Орманова за която плащаме хонорар.

В читалището се предоставят редица услуги на населението: копиране, принтиране, изпращане на е-майл, сканиране,. Всичко това се прави с цел да се улесни достъпа на местното население до услуги, свързани с новите технологии, и от друга страна да се спести време на хората и пътуване до Общината или друг град близо до нас.

Материално техническа база.

 Техническата база на читалището е остаряла, липсва озвучителна и осветителна техника,. През последните години Община Сатовча реализира значителни ремонтни дейности по сградата,но покрива продължава да има течове което доведе до късо съединение през октомври и изгоряха всички компютри и озвучителна техника която ползваме за репетиции на танците.

 Броя на самодейците не е малък но се стъраем да ги увеличаваме те са основната групи, които изнасят цялата тежест като участници в по няколко самодейни състава и същевременно участват и в други читалищни инициативи. На всички, които участват с ентусиазъм в читалищната дейност, изказваме своето уважение и благодарност. И нека със своя пример да заразят и нови участници в читалищните дела.

 1. Приложение: Проведени мероприятия през 2023 г.

 2. Приложение: Масови мероприятия, проведени в библиотека 2023г.

Представяме ги по месеци.

Изготвил.......... Утвърдил................

/Антоанета Бекташева/ /Цветомир Дренков/